Denumirea funcției: Inginer energetician 
Persoana va fi responsabilă de organizarea exploatării în condiții de securitate, fiabilitate și continuitate a instalațiilor electrice aflate în gestiunea sau responsabilitatea operațională a AND, inclusiv instalații de joasă tensiune de până la 0,4 kV și instalații de medie tensiune de 10 kV.
1. Cerințe minime obligatorii
	Criteriu
	Cerință propusă

	Studii
	Studii superioare de licență sau master în domeniul Energetică și inginerie electrică, electroenergetică, alimentarea cu energie electrică, rețele și sisteme electrice sau altă specialitate echivalentă din domeniul electroenergetic

	Grupa de securitate electrică
	Deținerea obligatorie a grupei V de securitate electrică, valabilă pentru instalații electrice cu tensiunea mai mare de 1000 V

	Document de confirmare
	Talon de autorizare valabil, eliberat în urma verificării cunoștințelor de către comisia competentă a ANRE

	Nivelul de tensiune
	În talon trebuie indicată autorizarea pentru instalațiile electrice cu tensiunea peste 1000 V, corespunzătoare instalațiilor de 10 kV

	Aptitudine medicală
	Are capacitate deplină de exercițiu 

	Vârsta
	De la 25 – 55 ani

	Cunoașterea primului ajutor
	Cunoștințe și deprinderi practice privind eliberarea victimei de sub acțiunea curentului electric și acordarea primului ajutor

	Contractarea serviciilor

Cetățenia

Cunoștințe


Integritate
	Contractarea serviciilor în domeniul energetic și inginerie  electrică, prin încheierea unui Contract de prestări servicii

Deține cetățenia Republicii Moldova și domiciliul permanent în Republica Moldova

Cunoașterea limbii de stat (scris și vorbit)
Deține cunoștințe de operare la calculator (Word, Excel, Internet, e-mail și alte).

Integritate profesională – capacitatea prestatorului de a-și exercita activitatea în funcția pretinsă în mod etic, liber de influență necorespunzătoare și manifestări de corupție, cu respectarea interesului public și a legislației


2. Experiența profesională
Minimum 5 ani de experiență profesională în exploatarea, mentenanța, reparația sau supravegherea instalațiilor și rețelelor electrice, dintre care minimum 2–3 ani în instalații electrice cu tensiunea mai mare de 1000 V, inclusiv rețele, posturi de transformare și instalații de distribuție de 6–10 kV.
Constituie experiență relevantă:
· exploatarea instalațiilor electrice de 0,4 kV și 10 kV;
· exploatarea posturilor de transformare, instalațiilor de distribuție și liniilor electrice aeriene sau în cablu;
· organizarea mentenanței preventive și corective;
· coordonarea personalului electrotehnic și a contractorilor;
· organizarea manevrelor operative și a intervențiilor în caz de avarie;
· exploatarea sistemelor de iluminat public;
· exploatarea instalațiilor electrice ale obiectivelor semaforice;
· alimentarea electrică a stațiilor meteo, camerelor video, sistemelor de monitorizare a traficului, telecomunicațiilor și automatizărilor;
· executarea sau coordonarea lucrărilor în apropierea liniilor electrice de 10 kV;
· lucrări în zone rutiere și la înălțime.
3. Cunoștințe normative obligatorii
Candidatul trebuie să demonstreze cunoașterea și capacitatea de aplicare a următoarelor documente:
· NE1-01:2019 – Normele de exploatare a instalațiilor electrice ale consumatorilor noncasnici;
· Normele de securitate la exploatarea instalațiilor electrice, aprobate prin Hotărârea ANRE nr. 823/2025;
· Normativul pentru amenajarea instalațiilor, centralelor și rețelelor electrice – Cartea I, aprobat prin Hotărârea ANRE nr. 783/2025;
· NAIE – Normele pentru amenajarea instalațiilor electrice, edițiile VI și VII, cu modificările aplicabile;
· Normele de amenajare a rețelelor de iluminat public, aprobate prin Hotărârea ANRE nr. 498/2024;
· Instrucțiunea privind utilizarea și încercarea mijloacelor de protecție în instalațiile electrice;
· Legea nr. 186/2008 privind securitatea și sănătatea în muncă;
· normele de apărare împotriva incendiilor;
· instrucțiunile producătorilor echipamentelor electrice;
· cerințele operatorului sistemului de distribuție privind delimitarea, accesul, manevrele și intervențiile în instalațiile de 10 kV.
4. Competențe tehnice obligatorii
Persoana trebuie să demonstreze:
· cunoașterea schemelor electrice monofilare și operative ale instalațiilor;
· capacitatea de citire, verificare și actualizare a schemelor de 0,4 kV și 10 kV;
· cunoașterea echipamentelor de comutație, protecție, măsurare, automatizare și semnalizare;
· cunoașterea protecțiilor împotriva scurtcircuitelor, suprasarcinilor, defectelor de izolație și supratensiunilor;
· cunoașterea sistemelor de legare la pământ și de protecție împotriva trăsnetului;
· capacitatea de organizare a manevrelor operative și de prevenire a manevrelor greșite;
· capacitatea de stabilire a măsurilor organizatorice și tehnice pentru lucrări în instalații electrice;
· cunoașterea procedurilor de emitere, evidență și închidere a autorizațiilor și dispozițiilor de lucru;
· capacitatea de coordonare a lucrărilor executate de personal delegat și de companii contractate;
· cunoașterea cerințelor de utilizare, păstrare și verificare periodică a mijloacelor de protecție;
· capacitatea de organizare a intervențiilor în caz de avarie, incendiu, electrocutare sau întrerupere a alimentării;
· capacitatea de instruire și verificare a personalului electrotehnic și neelectrotehnic;
· cunoașterea riscurilor specifice lucrărilor la înălțime și în zona drumurilor aflate în circulație.
5. Atribuțiile principale 
În conformitate cu pct. 16 din NE1-01:2019, Inginer energetician va avea cel puțin următoarele atribuții:
1. Să organizeze elaborarea, actualizarea și păstrarea documentației tehnice și de exploatare a instalațiilor electrice.
2. Să asigure executarea lucrărilor în condiții de securitate. 
3. Să organizeze și să monitorizeze, în limitele atribuțiilor funcționale, executarea în condiții de securitate a lucrărilor în instalațiile electrice.
4. Să organizeze deservirea operativă a instalațiilor electrice și lichidarea situațiilor de avarie.
5. Să elaboreze și să urmărească realizarea programelor de mentenanță preventivă, reparații, măsurări și încercări profilactice.
6. Să controleze existența, starea și termenul verificărilor pentru:
· mijloacele de protecție electrică;
· sculele și uneltele electroizolante;
· indicatoarele de tensiune;
· dispozitivele portabile de legare la pământ;
· mijloacele de primă intervenție la incendiu;
· echipamentele individuale de protecție.
7. Să verifice corespunderea schemelor electrice cu situația reală și să asigure reexaminarea documentației tehnice de exploatare. 
8. Să actualizeze schemele și documentația imediat după modificarea instalațiilor electrice.
9. Să elaboreze măsurile de prevenire a șocurilor electrice, electrocutărilor, incendiilor și avariilor.
10. Să organizeze evidența defectelor, incidentelor, avariilor și măsurilor de remediere.
11. Să coordoneze relațiile operative cu operatorul sistemului de distribuție, inclusiv accesul, manevrele, deconectările și intervențiile la instalațiile de 10 kV.
12. Să suspende lucrările atunci când constată:
· pericol de electrocutare;
· nerespectarea normelor;
· lipsa autorizației sau dispoziției de lucru;
· utilizarea mijloacelor de protecție neverificate;
· existența unor echipamente sau instalații defecte.
14. Să monitorizeze consumul de energie electrică și să participe la elaborarea măsurilor de eficiență energetică.
15. Să asigure coordonarea cu autoritățile și instituțiile competente în vederea efectuării verificărilor metrologice periodice ale contoarelor electrice aferente obiectivelor amplasate pe drumurile publice naționale aflate în gestiunea S.A. „Administrația Națională a Drumurilor” și să monitorizeze respectarea termenelor privind verificările metrologice, reviziile tehnice și alte obligații legale aplicabile instalațiilor electrice.
16. Să acorde suport tehnic în procesul de obținere a avizelor, autorizațiilor și actelor permisive necesare executării lucrărilor la instalațiile și obiectivele electrice aferente drumurilor publice naționale, în cadrul lucrărilor de întreținere, reparație, modernizare și construcție.
17. Să participe la întocmirea documentației tehnice necesare transmiterii și preluării instalațiilor și obiectivelor electrice între S.A. „Administrația Națională a Drumurilor”, autoritățile administrației publice locale și alți gestionari, după caz.
18. Să monitorizeze starea tehnică a instalațiilor și obiectivelor electrice aferente drumurilor publice naționale și să propună măsurile necesare pentru întreținerea, repararea, modernizarea sau înlocuirea acestora.
19. Să efectueze deplasări în teritoriu pentru inspectarea obiectivelor electrice, constatarea defecțiunilor, identificarea neconformităților și întocmirea notelor de constatare.
20. Să participe la recepția lucrărilor executate asupra instalațiilor electrice și să verifice conformitatea acestora cu documentația tehnică, proiectele și cerințele documentelor normativ-tehnice în vigoare.
21. Să colaboreze cu furnizorii de energie electrică și cu alte instituții competente în vederea soluționării problemelor tehnice și administrative aferente obiectivelor electrice.
22. Să conlucreze cu organele de poliție, operatorii sistemelor de distribuție și alte autorități competente în cazul furturilor, actelor de vandalism sau deteriorării instalațiilor electrice, în vederea restabilirii funcționalității acestora.
23. Să țină evidența tehnică a instalațiilor și obiectivelor electrice aflate în gestiunea S.A. „Administrația Națională a Drumurilor”, inclusiv a punctelor de consum, contoarelor electrice, contractelor de furnizare și documentației tehnice aferente.
24. Să acorde consultanță tehnică subdiviziunilor structurale ale S.A. „Administrația Națională a Drumurilor” în domeniul exploatării și administrării instalațiilor electrice.
25. Să participe la examinarea petițiilor, solicitărilor și demersurilor privind instalațiile electrice aferente drumurilor publice naționale și să elaboreze puncte de vedere de specialitate.
26. Să participe la ședințe de lucru cu reprezentanții operatorilor economici, autorităților publice și instituțiilor de resort privind administrarea și exploatarea instalațiilor electrice.
27. Să elaboreze rapoarte periodice privind starea tehnică a instalațiilor electrice, lucrările executate, defecțiunile constatate și măsurile întreprinse.
6. Documentele solicitate 
La contractare  se recomandă solicitarea următoarelor documente:
· copia diplomei de studii superioare 
· documentul de recunoaștere și echivalare, dacă studiile au fost efectuate în străinătate;
· talonul de autorizare pentru grupa V;
· dovada că talonul de autorizare este valabil și se referă la instalații cu tensiunea peste 1000 V;
· documente care confirmă experiența profesională;
· CV cu indicarea instalațiilor de 6–10 kV exploatate anterior;
· documente privind instruirea în domeniul securității și sănătății în muncă;
· document privind instruirea practică pentru acordarea primului ajutor.
7. Condiții de muncă
1. Perioada de la momentul semnării contractului până la 30.11.2026.
2. Asigurarea cu mijloc de transport. 

Formulare pentru anunțul de angajare
Candidatul trebuie să dețină studii superioare de licență sau master în domeniul Energetică și inginerie electrică/electroenergetică, minimum 5 ani de experiență profesională în exploatarea și mentenanța instalațiilor electrice, inclusiv experiență în instalații de medie tensiune de 6–10 kV, precum și grupa V de securitate electrică, confirmată prin talon de autorizare valabil pentru instalații cu tensiunea mai mare de 1000 V. Candidatul trebuie să cunoască prevederile NE1-01:2019, Normelor de securitate la exploatarea instalațiilor electrice aprobate prin Hotărârea ANRE nr. 823/2025, Normativului aprobat prin Hotărârea ANRE nr. 783/2025, NAIE, normelor privind rețelele de iluminat public și cerințele de securitate și sănătate în muncă. Persoana trebuie să demonstreze capacitatea de a organiza exploatarea în condiții de securitate a instalațiilor electrice de 0,4 kV și 10 kV, de a coordona personalul electrotehnic și contractorii, de a organiza manevrele operative, mentenanța, măsurările, încercările și intervențiile în situații de avarie.
